מניית סיירן מזנקת 35%, ביצעה הקצאה פרטי בפרמיה - שוק ההון | Bizportal
המניה שטסה מעל 45% במחזור חריג ומרכזת עניין
סיירן דיווחה על הקצאה פרטית לקרן פריווט אקוויטי לפי מחיר של 1.85 דולר למניה - מחיר הגבוה ב-20 סנט ממחיר המנייה הנוכחי
| 07/11/2017 09:27 (3)
מניית סיירן 0% סיירן 946.8 0% בסיס:946.8 פתיחה:946.8 גבוה:0 נמוך:0 תמורה:-- לעמוד ציטוט חדשות גרפים פרופיל חברה המלצות כתבות נוספות בנושא: הדואלית (סימול: CYRN) שנסחרת גם במדד SME60 (לשעבר יתר 50) מזנקת הבוקר מעל 40% במחזור הרביעי בגודלו בבורסה לאחר שהחברה דיווחה על הקצאה פרטית של 10.6 מיליון מניות לקרן הפריווט אקוויטי Warburg-Pincus וזאת לפי מחיר של 1.85 דולר למניה, כלומר פרמיה של 12% על מחיר הסגירה אתמול בוול סטריט וסה"כ השקעה של 19.6 מיליון דולר תמורת 21.3% מהחברה.
עם זאת, הסיפור הגדול הוא בכך שלפי הודעת החברה הקרן מתכוונת לבצע בשבועות הקרובים הצעת רכש ל-31.5 מיליון ממניות החברה וזאת לפי מחיר של 2.5 דולר למניה, כלומר פרמיה של 51.5% על מחיר הסגירה אמש. כוונת הקרן היא להגיע עד להחזקה של עד 75%, כחלק מתנאי העסקה, תוכל קרן האקוויטי לבחור 2 דירקטורים בסיירן כאשר אם תושלם הצעת הרכש המיוחדת יגדל מספר הדירקטורים מטעמה.
ליאור סמואלסון, מנכ"ל סיירן: "אנו גאים לקבל השקעה כזו מקרן אקוויטי בסדר גודל של וורבורג-פינקוס, שהיא אחת הגדולות והמצליחות בעולם. האנשים בוורבורג-פינקוס מבינים באמת את חזון החברה לעשות מהפכה בשוק אבטחת הענן, ואנו מאמינים שהתמיכה הכספית והתפעולית תעזור להאיץ את תוכניות הצמיחה של של סיירן."
קארי דיוויס, מנכ"ל קרן האקוויטי וורבורג-פינקוס: "שוק האבטחה מבוסס הענן גדול וממשיך לצמוח. הארגונים הפרטיים מחפשים חברות שיכולות לספק להם פורטפוליו מלא של פתרונות. סיירן היא פלטפורמה מובילה שיכולה לספק מגוון פתרונות מבוססי ענן ואנו מצפים לשותפות שלנו ביחד."
נזכיר כי במאי השנה, זינקה מניית סיירן במעל 30%, לאחר שהחברה הצליחה להדוף את מתקפת הסייבר המפורסמת WannaCry, כאשר מערכת הענן שלה זיהתה אותה עוד בשלב מוקדם. המערכת של סיירן איתרה 300 מקרים שונים במסגרת מתקפת הסייבר וסיווגה אותם באופן אוטומטי והצליחה להגן על הלקוחות מפני מגע עם כתובות אינטרנט נגועות. המתקפה תוארה כאחת העוצמתיות שנרשמו עד היום.
סיירן, שעד תחילת 2014 נקראה קומטאץ', היא חברת תוכנה ישראלית המתמחה בפיתוח ושיווק פתרונות אבטחת רשת וסינון דואר אלקטרוני. בשנים האחרונות סיירן מצבה את עצמה כחברה מובילה לפתרונות אבטחת סייבר לארגונים, הכוללים אבטחת מייל, אבטחת רשת והגנה מפני מתקפות מתקדמות כדוגמת תוכנות כופר או ניסיונות דיג (phishing). הסינרגיה שנוצרה בחברה בין מוצר המייל שסורק מעל למיליארד מיילים ביום לפתרונות אנטי וירוס ה-SandBox Array והאבטחת רשת, מאפשרים גילוי מאוד קודם של מתקפות ZeroDay ומאפשרים לסיירן להיות הראשונה בזיהוי של מתקפות מתקדמות שמקורן בתעבורת מייל או בדפוסי גלישה של משתמשים.
וורבורג-פינקוס, אשר הוקמה ב-1966, היא אחת מקרנות האקוויטי הגדולות בעולם, ומנהלת נכסים בהיקך של מעל 44 מיליארד דולר, כאשר בפורטפוליו שלה מעל 150 חברות מסקטורים ומיקומים שונים. החברה השקיעה מעל 60 מיליארד דולר ביותר מ-800 חברות במעל 40 מדינות בעולם ופועלת ממשרדיה בניו-יורק, אמסטרדם, בייג'ינג, הונק קונג, לונדון ועוד.
בהיבטים הקשורים לחוק האמריקאי, את חברת סיירן ייצגו בעסקה עו"ד ג'ואי שבות ואפרים שמיידלר מהפירמה הבינלאומית גרינברג טראוריג.
תגיות: בורסת ת"א מניה, טיסה, מחזור מסחר סייבר
חברה מחורבנת רק עושים רעש, לא מסוגלים לפתח כלום. (ל"ת)
מוטי 08/11/2017 00:45
התפוצצות המנייה
SEM 07/11/2017 16:05
יריית פתיחה לפני נסיקה ל-10 דולר תרשמו ותעקבו לא לראות בזאת המלצה
וואו. קונים אותם בנזיד עדשים. עוד חברה פריירית. חבל (ל"ת)
מצטערת 07/11/2017 10:34
סיירן 946.8 0%
סיירן 946.8 0% בסיס:946.8 פתיחה:946.8 גבוה:0 נמוך:0 תמורה:-- לעמוד ציטוט חדשות גרפים פרופיל חברה המלצות הוסף